Caria — Panamara — ca. 175-167 BC — EA 25 (1995) 85, 2 — SEG 45.1557
Region: Asia Minor — Caria 

επ ιερεως ευδαμου και αρχοντων εν λαοδικειαι μενεκρατ[ου] [τ]ου θαργηλιου μυωνιδου του πανταλεοντος νικωνος του νικομα[χ]ου γραμματευοντος φανια του καλλιου ζμινθιου δευτεραι [ε]δοξε λαοδικεων τωι κοινωι αρχοντων γνωμη επειδη λεων χρυσαορος του ζωιλου του πολυπερχοντος ιερατευσας εμ παναμαροις ευσεβως και φιλαγαθως πασι τοις παραγεγενημενοις τωμ πολιτων εις το ιερον φιλοδοξον αυτομ παρειχετο και τους διαφερο[μ]ενους υπερ των ορκων συλλυων διετελει καθολου τε εμ πασιν εγι[ν]ετο εκτενης και φιλοτιμος ουδεμιαγ κακοπαθιαν ουδε δαπανην [υφ]ορωμενος οπως ουγ και ο δημος φαινηται αποδιδους τοις καλοις [κ]αγαθοις και φιλοδοξοις ανδρασιν τας καταξιας χαριτας δεδοχθα[ι] [ε]πηνησθαι λεοντα χρυσαορος του ζωιλου του πολυπερχοντος και στεφανωσαι αυτον θαλλου στεφανωι αναθειναι δε και στηλην λιθι[ν]ην εις ην αναγραφησεται τοδε το ψηφισμα την δε στηλην αναθετω ου αν αυτος βουληται το δε εις αυτην τελεσμα υπαρχετω εξ επαγγελιας.